|  |  |
| --- | --- |
| futer logo | ЗАКОНО ПОТВРЂИВАЊУ ОДЛУКЕ БРОЈ 1/2021 САВЕТА ЗА СТАБИЛИЗАЦИЈУ И ПРИДРУЖИВАЊЕ ЕУ И СРБИЈЕ О ИЗМЕНИ СПОРАЗУМА О СТАБИЛИЗАЦИЈИ И ПРИДРУЖИВАЊУ ИЗМЕЂУ ЕВРОПСКИХ ЗАЈЕДНИЦА И ЊИХОВИХ ДРЖАВА ЧЛАНИЦА, СА ЈЕДНЕ СТРАНЕ, И РЕПУБЛИКЕ СРБИЈЕ, СА ДРУГЕ СТРАНЕ, ЗАМЕНОМ ЊЕГОВОГ ПРОТОКОЛА 3 О ДЕФИНИЦИЈИ ПОЈМА "ПРОИЗВОДИ СА ПОРЕКЛОМ" И МЕТОДАМА АДМИНИСТРАТИВНЕ САРАДЊЕ("Сл. гласник РС - Међународни уговори", бр. 1/2022) |

**АНЕКС IV**

**ОБРАСЦИ УВЕРЕЊА О КРЕТАЊУ РОБЕ EUR.1 И ЗАХТЕВА ЗА ИЗДАВАЊЕ УВЕРЕЊА О КРЕТАЊУ РОБЕ EUR.1**

УПУТСТВО ЗА ШТАМПАЊЕ

1. Сваки образац је величине 210 x 297 милиметара; може се допустити одступање од минус 5 mm или плус 8 mm по дужини. Мора се користити бели папир, величине за писање, без механичке пулпе и тежине не мање од 25 g/m2. На позадини има отиснут зелени *"guilloche"* узорак, што омогућује да било какво кривотворење механичким или хемијским средствима буде уочљиво на први поглед.

2. Надлежни органи Страна могу задржати право штампања образаца или тај посао могу поверити овлашћеним штампаријама. У последњем случају, сваки формулар мора садржати белешку о таквом овлашћењу. Сваки образац садржи назив и адресу штампарије или знак по коме штампарија може бити препозната. Такође мора имати серијски број, штампан или не, на основу кога се може препознати.







